wickkiey/tamil-wikipedia-chunked huggingface dataset:
# புரூணை சுல்தானகம்

## வீழ்ச்சி

புரூணை சுல்தானகத்தின் பிரபுக்களுக்கும் புரூணை ராஜாவுக்கும் இடையே அடிக்கடி ஏற்பட்ட சண்டை சச்சரவுகளின் காரணமாக அருகிலுள்ள சூலு சுல்தானகத்தின் சுல்தானின் அதிகாரம் உயர்ந்தது. இறுதியில் பஜாவு மக்கள் மீதான அதிகாரத்தைப் புரூணை சுல்தானகம் இழந்தது.  
17-ஆம் நூற்றாண்டின் இறுதியில், புரூணை அரச பரம்பரைக்குள் எற்பட்ட சண்டைகள்; ஐரோப்பிய சக்திகளின் காலனித்துவ விரிவாக்கம்; மற்றும் கடற்கொள்ளையர்களின் வளர்ச்சி ஆகியவற்றால் ஏற்பட்ட வீழ்ச்சியின் காலகட்டத்திற்குள் நுழைந்த புரூணை சுல்தானகம் தொய்வுநிலையை அடைந்தது.
# புரூணை சுல்தானகம்

## மேற்கத்திய சக்திகளின் வருகை

பிலிப்பைன்சில் இசுபானியர்கள்; தெற்கு போர்னியோவில் டச்சுக்காரர்கள்; லபுவான், சரவாக், வடக்கு போர்னியோவில் பிரித்தானியர்கள் போன்ற மேற்கத்திய சக்திகளின் வருகையால் புரூணை தனது இராச்சியத்தின் பெரும்பகுதியை இழந்தது. 1725-ஆம் ஆண்டில், புரூணை சுல்தானகம் அதன் பல வணிக கடல்வழிகளையும் சுலு சுல்தானகத்திடம் விட்டுக் கொடுக்க வேண்டிய நிலை ஏற்பட்டது.  
1888-இல், புரூணை சுல்தான் அசீம் சலிலுல் அலாம் அகமதீன் *(Sultan Hashim Jalilul Alam Aqamaddin)*, புரூணை சுல்தானகத்தின் மீதான ஆக்கிரமிப்பை நிறுத்துமாறு பிரித்தானியர்களிடம் வேண்டுகோள் விடுத்தார். அதே ஆண்டில், பிரித்தானியர்கள் புரூணை சுல்தானுடன் ஒரு "பாதுகாப்பு ஒப்பந்தத்தில்" *(Treaty of Protection)* கையெழுத்திட்டனர்.  
அதன் பின்னர் புரூணை சுல்தான்கம் பிரித்தானிய பேரரசின் ஒரு பாதுகாப்பு இராச்சியமாக மாறியது. இந்த நிலை 1984-ஆம் ஆண்டு வரை நீடித்தது. அந்த ஆண்டில் புரூணை இராச்சியம் பிரித்தானியப் பேரரசிடம் இருந்து விடுதலை பெற்றது.
# பிரசியோடைமியம் மோனோசல்பைடு

**பிரசியோடைமியம் மோனோசல்பைடு** (*Praseodymium monosulfide*) என்பது PrS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் கந்தகமும் சேர்ந்து இந்த இருமச் சேர்மம் உருவாகிறது.
# பிரசியோடைமியம் மோனோசல்பைடு

## தயாரிப்பு

விகிதவியல் அளவுகளில் தூய பிரசியோடைமியம் தனிமத்தையும் கந்தகத்தையும் சேர்த்து மந்தவாயுச் சூழலில் சூடுபடுத்தி வினைபுரியச் செய்து பிரசியோடைமியம் மோனோசல்பைடு தயாரிக்கப்படுகிறது.
:: Pr + S → PrS
# பிரசியோடைமியம் மோனோசல்பைடு

## இயற்பியல் பண்புகள்

பிரசியோடைமியம் மோனோசல்பைடு கனசதுர அமைப்பின் படிகங்களாக உருவாகிறது. Fm3m என்ற இடக்குழுவில் a = 0.5727 நானோமீட்டர், Z = 4 என்ற அணிக்கோவை அளவுருக்களுடன் சோடியம் குளோரைடு ஒத்த படிக அமைப்பை கொண்டுள்ளது.  
பிரசியோடைமியம் மோனோசல்பைடு 2230 ° செல்சியசு வெப்பநிலையில் உருகுகிறது. இதன் ஒருபடித்தான உருகுநிலை வீச்சு PrS<sub>0.75–1</sub> ஆகும்.
# விக்கிப்பீடியா:Statistics/weekly/4-Aug-2024
# கொடுங்கல்லூரம்மா

***கொடுங்கல்லூரம்மா*** (*Kodungallooramma*) என்பது 1968 ஆம் ஆண்டு வெளியான இந்திய மலையாள மொழித் திரைப்படமாகும். இப்படத்தை குஞ்சாக்கோ இயக்கி, தயாரித்தார். இப்படத்தில் பிரேம் நசீர், கே. ஆர். விஜயா, அடூர் பாசி, திக்குறிசி சுகுமாரன் நாயர் ஆகியோர் நடித்தனர். இது இளங்கோவடிகளின் *சிலப்பதிகாரத்தை* அடிப்படையாகக் கொண்டது. மேலும் சிலப்பதிகாரக் கதை நாயகியாகியான கண்ணகியை வழிபடும் கொடுங்கல்லூர் பகவதி கோயிலின் கதையையும் கூறுகிறது. இந்த படத்திற்கு கே. ராகவன் இசையமைத்தார்.
# கொடுங்கல்லூரம்மா

## கதை

கோவலனும் கண்ணகியும் சோழ நாட்டில் மகிழ்ச்சியுடன் வாழும் தம்பதியர். அரசவை நடனக் கலைஞரான மாதவி தனது அழகால் கோவலனை மயக்கும் போது அவர்களின் வாழ்க்கை திருப்பத்தை சந்திக்கிறது. அவள் அழகில் மயங்கிய கோவலன் கண்ணகியை மறந்துவிட்டு மாதவியை மணக்கிறான். எல்லோரும் கண்ணகியிடம் கோவலனை மறந்துவிடும்படி வற்புறுத்தினாலும், மறுபுறம், அவன் தன்னிடம் திரும்புவான் என்ற நம்பிக்கையுடன் அவனது நல்வாழ்வுக்காக பிரார்த்தனை செய்கிறாள். இதற்கிடையில், வேரொருவனுடன் படுத்திருக்கும் மாதவியை கையும் களவுமாக கோவலன் பிடிக்கிறான். தனது தவறை உணர்ந்த கோவலன் கண்ணகியிடம் திரும்புகிறான். அவள் அவனை மகிழ்ச்சியுடன் கண்ணீருடன் இருகரங்களுடன் வரவேற்றாள். இறுதியில் அவனை மன்னிக்கிறாள்.  
கையில் பணமில்லாத கோவலன் புதிதாக தொழில் தொடங்க முடிவு செய்கிறான். கண்ணகியின் சிலம்பில் ஒன்றை அவன் கேட்கிறான். அதை விற்று அப்பணத்தைக் கொண்டு தொழிலைத் தொடங்க முடிவெடுக்கிறான். அதற்கு கண்ணகி உடனடியாக செவிசாய்கிறாள். எனவே அவர்கள் சோழ நாட்டிலிருந்து பாண்டிய நாட்டிற்குச் செல்கின்றனர்.  
கோவலன் சிலம்பை அடகு வைக்க அருகிலிருந்த பொற்கொல்லரிடம் சென்றபோது, அந்தச் சிலம்பு திருடுபோன அரசியின் சிலம்பை ஒத்து இருப்பதாக பொற்கொல்லன் ஐயுறுகிறான். கோவலனை கைது செய்து விசாரணை நடத்தாமல் தலை துண்டித்து அரசனுக்கு தகவல் அனுப்பப்படுகிறது. இது கண்ணகியை மிகவும் அதிர்ச்சிக்குள்ளாக்குகிறது. அவள் மிகவும் கோபமுற்று, தன் கணவனின் குற்றமற்றவள் என்பதை நிரூபிக்க அரண்மனைக்குள் நுழைகிறாள். தனது தவறை உணர்ந்ததும், மன்னன் கண்ணகியை அமைதியாகுமாறு கோருகிறான். அவளிடம் மன்னிப்புக் கேட்கிறான். ஆனால் அவள் அவனது மன்னிப்பை ஏற்கவில்லை. குற்ற உணர்ச்சியாலும், அவமானத்தாலும், அரசனும் அரசியும் இறக்கிறனர். ஆனால் இருந்தாலும் கண்ணகியின் கோபல் அடங்கவில்லை. அவள் ஒரு மகத்தான எட்டு கைகள் கொண்ட உருவமாக உருமாறி பாண்டிய நாட்டை நெருப்பால் அழிக்கிறாள். சோழ, பாண்டிய நாடுகளில் போதுமான துன்பங்களை அனுபவித்த கண்ணகி தனது மீதமுள்ள சிலம்பை சேர நாட்டினை நோக்கி வீசி, அமைதி அடைகிறாள் . அதன் பின்னர் கொடுங்கல்லூர் கோவிலில் கண்ணகி அம்மா தெய்வமாக வழிபடப்படுகிறாள்.
# கொடுங்கல்லூரம்மா

## நடிகர்கள்

- கோவலனாக பிரேம் நசீர்
- கண்ணகியாக கே. ஆர். விஜயா
- சீன வணிகனாக அடூர் பாசி
- கோவலனின் தந்தையாக திக்குறிசி சுகுமாரன்
- சோழ மன்னனாக ஜோஸ் பிரகாஷ்
- துறவியாக மணவாளன் ஜோசப்
- கொங்கிமாமியாக அடூர் பங்கஜம்
- கவுந்தியாக ஆறன்முளா பொன்னம்மா
- மாதவியாக ஜோதிலட்சுமி
- சமையல்காரராக கடுவாகுளம் ஆண்டனி
- தளபதியாக கலைக்கல் குமரன்
- தட்டாதியாக காஞ்சனா
- பாண்டிய அரசனாக கொட்டாரக்கர ஸ்ரீதரன் நாயர்
- பொற்கொல்லனாக என். கோவிந்தன்குட்டி
- கணபதியாக நெல்லிக்கோடு பாஸ்கரன்
- கொங்கம்மாவனாக எஸ். பி. பிள்ளை
- பேரரசியாக கதீஜா
# கொடுங்கல்லூரம்மா

## பாடல்கள்

இப்படத்திற்கு கே. ராகவன் இசையமைக்க பாடல் வரிகளை வயலார் ராமவர்மா எழுதியுள்ளார்.
| 1 | "பத்ரதீபம்" | எஸ். ஜானகி | வயலார் ராமவர்மா |  |
| --- | --- | --- | --- | --- |
| 2 | "காவேரிப்பூம்பட்டணத்தில்" | பி. சுசீலா, எம். பாலமுரளிகிருஷ்ணா | வயலார் ராமவர்மா |  |
| 3 | "கொடுங்கல்லூரம்மே" | எம். பாலமுரளிகிருஷ்ணா, குழுவினர் | வயலார் ராமவர்மா |  |
| 4 | "மஞ்சுபாசினி" | கே. ஜே. யேசுதாஸ் | வயலார் ராமவர்மா |  |
| 5 | "நர்த்தகி" | கே. ஜே. யேசுதாஸ், பி. சுசீலா | வயலார் ராமவர்மா |  |
| 6 | "ரிதுகண்யகாயுதே" | பி. சுசீலா | வயலார் ராமவர்மா |  |
| 7 | "ஸ்த்ரீ இருதயம்" | பி. பி. ஸ்ரீனிவாஸ் | வயலார் ராமவர்மா |  |
| 8 | "உதயாஸ்தமனங்கலே" | கே. ஜே. யேசுதாஸ் | வயலார் ராமவர்மா | } |
# தாகோத் மக்களவைத் தொகுதி

**தாகோத் மக்களவைத் தொகுதி** (*Dahod Lok Sabha constituency*) என்பது மேற்கு இந்தியாவின் குசராத்து மாநிலத்தில் உள்ள மக்களவைத் தொகுதிகளில் ஒன்றாகும். இந்தத் தொகுதி பழங்குடியினருக்கு ஒதுக்கப்பட்டுள்ளது.
# தாகோத் மக்களவைத் தொகுதி

## சட்டசபை தொகுதிகள்

தற்போது, தகோத் மக்களவைத் தொகுதி ஏழு சட்டமன்றத் தொகுதிகளைக் கொண்டுள்ளது. இவை:
| 123 | சாந்த்ராம்பூர் | பழங்குடியினர் | மகிசாகர் | குபேர்சிங் திண்டோர் | பா.ஜ.க | பா.ஜ.க |  |
| --- | --- | --- | --- | --- | --- | --- | --- |
| 129 | ஃபதேபுரா | பழங்குடியினர் | தாகோத் | ரமேசுபாய் கட்டாரா | பா.ஜ.க | பா.ஜ.க |  |
| 130 | ஜலோத் | பழங்குடியினர் | தாகோத் | மகேசு பூரியா | பா.ஜ.க | இதேகா |  |
| 131 | லிம்கேடா | பழங்குடியினர் | தாகோத் | சைலேசுபாய் பாபோர் | பா.ஜ.க | பா.ஜ.க |  |
| 132 | தாஹோத் | பழங்குடியினர் | தாகோத் | கனையலால் கிஷோரி | பா.ஜ.க | இதேகா |  |
| 133 | கர்படா | பழங்குடியினர் | தாகோத் | மகேந்திரபாய் பாபோர் | பா.ஜ.க | பா.ஜ.க |  |
| 134 | தேவ்கத்பரியா | பொது | தாகோத் | பச்சுபாய் கபாத் | பா.ஜ.க | பா.ஜ.க | } |
# தாகோத் மக்களவைத் தொகுதி

## பாராளுமன்ற உறுப்பினர்கள்

| 1957 | ஜல்ஜிபாய் கோயாபாய் திண்டோட் | இந்திய தேசிய காங்கிரசு |
| --- | --- | --- |
| 1962 | பி. எச். டி. பேல் | சுதந்திரா கட்சி |
| 1962^ | கீராபாய் குன்வர்பாய் |  |
| 1967 | பால்ஜிபாய் ரவ்ஜிபாய் பர்மர் | இந்திய தேசிய காங்கிரசு |
| 1971 |  |  |
| 1977 | தாமோர் சோம்ஜிபாய் பஞ்சாபை |  |
| 1980 | இந்திய தேசிய காங்கிரசு |  |
| 1984 | இந்திய தேசிய காங்கிரசு |  |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 | பாபுபாய் கிமாபாய் கட்டாரா | பாரதிய ஜனதா கட்சி |
| 2004 |  |  |
| 2009 | பிரபா கிசோர் தாவியாட் | இந்திய தேசிய காங்கிரசு |
| 2014 | ஜஸ்வந்த்சிங் சுமன்பாய் பாபோர் | பாரதிய ஜனதா கட்சி |
| 2019 |  |  |
| 2024 | } |  |
^ இடைத்தேர்தல்
# தாகோத் மக்களவைத் தொகுதி

## மேலும் பார்க்கவும்

- தாகோத் மாவட்டம்
- மக்களவைத் தொகுதிகளின் பட்டியல்
# டிசிப்ரோசியம் அசிட்டைலசிட்டோனேட்டு

**டிசிப்ரோசியம் அசிட்டைலசிட்டோனேட்டு** (*Dysprosium acetylacetonate*) என்பது Dy(C<sub>5</sub>H<sub>7</sub>O<sub>2</sub>)<sub>3</sub>(H<sub>2</sub>O)<sub>n</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.
# டிசிப்ரோசியம் அசிட்டைலசிட்டோனேட்டு

## தயாரிப்பு

டிசிப்ரோசியம்அல்லது டிசிப்ரோசியம் ஐதரைடுடன் அசிட்டைலசிட்டோனைச் சேர்த்து வினைபுரியச் செய்வதன் மூலம் டிசிப்ரோசியம் அசிட்டைலசிட்டோனேட்டைத் தயாரிக்கலாம். Dy(acac)<sub>3</sub>·EtOH·0.5Hacac (இங்குள்ள Hacac என்பது அசிட்டைலசிட்டோனைக் குறிக்கும்) அணைவுச் சேர்மத்தை அசிட்டைலசிட்டோனின் எத்தனால் கரைசலில் டிசிப்ரோசியம் நேர்மின்வாயாகக் கொண்டு மின்னாற்பகுப்பு செய்வதன் மூலம் பெறலாம். Dy(acac)<sub>3</sub>·EtOH மூலம் இதை சூடேற்றி டிசிப்ரோசியம் அசிட்டைலசிட்டோனேட்டு சேர்மத்தைப் பெறலாம்.
# டிசிப்ரோசியம் அசிட்டைலசிட்டோனேட்டு

## பண்புகள்

டிசிப்ரோசியம் அசிட்டைலசிட்டோனேட்டு ஒரு நிறமற்ற திடப்பொருளாகும். இதன் நீரற்ற வடிவம் வறண்ட வளிமண்டலத்தில் நிலைப்புத்தன்மையுடன் காணப்படும். ஈரப்பதமான காற்றில் நீரேற்றை உருவாக்குகிறது. இது அசிட்டோநைட்ரைலின் மெத்தனால் கரைசலில் Dy(acac)<sub>3</sub>·2CH<sub>3</sub>OH மற்றும் Dy(acac)<sub>3</sub>·CH<sub>3</sub>OH·CH<sub>3</sub>CN ஆகியவற்றை உருவாக்கும்.
# டிசிப்ரோசியம் அசிட்டைலசிட்டோனேட்டு

## பயன்கள்

நார்போர்னென் மற்றும் கார்பன் டெட்ராகுளோரைடு ஆகிய சேர்மங்களின் கூட்டு வினையை வினையூக்கம் செய்ய டிசிப்ரோசியம் அசிட்டைலசிட்டோனேட்டு பயன்படுத்தப்படுகிறது. இதன் இருநீரேற்று எக்சுகதிர் படிகவியல் மூலம் வகைப்படுத்தப்படுகிறது.
# புரூணை கிளர்ச்சி

**புரூணை கிளர்ச்சி** (ஆங்கிலம்: *Brunei Revolt* அல்லது *Brunei rebellion of 1962* (**MA63**); மலாய்: *Pemberontakan Brunei*; சீனம்: 文莱叛乱) என்பது 1962--ஆம் ஆண்டு டிசம்பர் 8-ஆம் திகதியில் இருந்து டிசம்பர் 17-ஆம் தேதி வரையில் 10 நாட்களுக்கு, புரூணையில் நடைபெற்ற ஒரு கிளர்ச்சி ஆகும்.  
பிரித்தானிய பாதுகாப்பின் கீழ் இருந்த புரூணை; மலேசியா எனும் கூட்டமைப்பில் இணைவதைத் தடுப்பதற்ம்; புரூணையை ஒரு குடியரசு நாடாக மாற்றி அமைப்பதற்கும்; புரூணை முடியாட்சியை அகற்றுவதற்கும்; புரூணை முடியாட்சி எதிர்ப்பாளர்களால் மேற்கொள்ளப்பட்ட கிளர்ச்சியே புரூணை கிளர்ச்சி ஆகும்.
# புரூணை கிளர்ச்சி

## பொது

கிளர்ச்சியாளர்களில் பெரும்பாலோர் வடக்கு கலிமந்தான் தேசிய இராணுவத்தின் *(North Kalimantan National Army)* (**TNKU**) உறுப்பினர்கள் ஆவார்கள். வடக்கு கலிமந்தான் தேசிய இராணுவம் என்பது அப்போதைய இந்தோனேசியா அரசாங்கத்தால் ஆதரிக்கப்பட்ட ஒரு போராளிக்குழு ஆகும். இந்தப் போராளிக்குழு, வடக்கு போர்னியோ கூட்டமைப்பு *(North Borneo Federation)* எனும் அமைப்பிற்கு ஆதரவான புரூணை நாட்டு இடதுசாரி கட்சியான புரூணை மக்கள் கட்சியுடன் *(Brunei People's Party)* இணைந்து செயல்பட்டது.  
வடக்கு கலிமந்தான் தேசிய இராணுவம், புரூணை நாட்டின் செரியாவின் எண்ணெய் நகரத்தின் மீது; குறிப்பாக ராயல் டச்சு செல் எண்ணெய் நிறுவனத்தின் *(Royal Dutch Shell)* மீது குறிவைத்து தாக்குதல்களை நடத்தின. அத்துடன், அரசு காவல் நிலையங்கள் மற்றும் அரசாங்கக் கட்டமைப்புகள் மீதும் ஒருங்கிணைந்த தாக்குதல்களை நடத்தின.
# புரூணை கிளர்ச்சி

## பொது

### இந்தோனேசியா - மலேசியா மோதல்

புரூணை நகரத்தைக் கைப்பற்றுதல்; மற்றும் சுல்தான் உமர் அலி சைபுடியன் III *(Omar Ali Saifuddien III)* அவர்களைச் சரண் அடையச் செய்தல் ஆகியவையே கிளர்ச்சியாளர்களின் முக்கிய நோக்கங்களாக இருந்தன. இருப்பினும் அவர்களால் அந்த நோக்கங்கங்களை அடைய இயலவில்லை. அதனால் கிளர்ச்சி தொடங்கிய சில மணிநேரங்களிலேயே தோல்வி கண்டது.  
1963-ஆம் ஆண்டு மலேசியாவுடன் இணைவதில்லை எனும் புரூணை சுல்தானின் முடிவிற்கு இந்தக் கிளர்ச்சி ஒரு தூண்டுகோலாக அமைந்தது. அத்துடன் இதுவே இந்தோனேசியா-மலேசியா மோதலின் *(Indonesia–Malaysia confrontation)* முதல் கட்டங்களில் ஒன்றாகவும் கருதப்படுகிறது.
# புரூணை கிளர்ச்சி

## சரவாக் கம்யூனிச கிளர்ச்சி

1962-ஆம் ஆண்டு புரூணை கிளர்ச்சியின் (*1962 Brunei Revolt*) மூலமாக சரவாக் கம்யூனிச கிளர்ச்சியும் தூண்டப்பட்டது. மலேசியா உருவாக்கத்திற்கு முன்மொழியப்பட்ட (*Proposed Formation of Malaysia*) பரிந்துரைகளைப் புரூணையின் இடதுசாரி புரூணை மக்கள் கட்சி (*Brunei People's Party*) எதிர்த்தது. அந்த எதிர்ப்பின் மூலமாக சரவாக் கம்யூனிச கிளர்ச்சி உருவகம் பெற்றது.  
1965-ஆம் ஆண்டு வரை இந்தோனேசியா அரசாங்கமும், சரவாக் கம்யூனிச கிளர்ச்சியாளர்களை ஆதரித்து வந்தது. இருப்பினும், மேற்கத்திய சார்பு கொண்ட அதிபர் சுகார்த்தோ (*Pro-Western President*), இந்தோனேசியாவின் அதிபர் அதிகாரத்தை ஏற்றுக் கொண்ட பின்னர் மலேசியாவுடனான மோதலை (*Indonesia–Malaysia Confrontation*) ஒரு முடிவுக்குக் கொண்டு வந்தார்.
# புரூணை கிளர்ச்சி

## சரவாக் கம்யூனிச கிளர்ச்சி

### வடக்கு கலிமந்தான் கம்யூனிச கட்சி

சரவாக் கம்யூனிச கிளர்ச்சியின் போது, வடக்கு கலிமந்தான் கம்யூனிச கட்சியில் இரண்டு முக்கிய இராணுவப் படைகள் உருவாக்கப்பட்டன:  
- சரவாக் மக்கள் கெரில்லா படை (ஆங்கிலம்: *Sarawak People's Guerilla Force* (**SPGF**); மலாய்: *Pasukan Gerilya Rakyat Sarawak* (**PGRS**)
- வடக்கு கலிமந்தான் மக்கள் இராணுவம் (ஆங்கிலம்: *North Kalimantan People's Army* (**NKPA**); மலாய்: *Pasukan Rakyat Kalimantan Utara* (**PARAKU**)  
இந்தோனேசியாவின் மலேசியா மீதான மோதலின் முடிவைத் தொடர்ந்து, இந்தோனேசிய இராணுவப் படைகள் மலேசிய இராணுவப் படைகளுடன் ஒத்துழைக்கத் தொடங்கின. அத்துடன் வடக்கு கலிமந்தான் கம்யூனிச கட்சிக்கு எதிரான நடவடிக்கைகளிலும் (*Counter-Insurgency Operations*) ஒத்துழைப்பை வழங்கின.
# புரூணை கிளர்ச்சி

## பின்னணி

போர்னியோ தீவின் வடக்குப் பகுதி மூன்று பிரித்தானியப் பிரதேசங்களைக் கொண்டது. அவை: சரவாக்; வடக்கு போர்னியோ எனும் சபா; மற்றும் புரூணை சுல்தானகம் எனும் பிரித்தானியாவின் பாதுகாப்பில் உள்ள பிரதேசம். புரூணை 1888-இல் பிரித்தானியாவின் பாதுகாப்பிற்கு உட்பட்டது; ஏறக்குறைய 2,226 சதுர மைல்கள் (5,800 கிமீ2) மற்றும் ஏறக்குறைய 85,000 மக்களைக் கொண்டிருந்தது.  
மக்களில் பாதிக்கும் மேலானவர்கள் மலாய்க்காரர்கள், கால் பகுதியினர் சீனர்கள், மீதமுள்ளவர்கள் போர்னியோவின் பழங்குடியினரான தயாக்கு மக்கள். 1929-இல் செரியாவுக்கு அருகில் எண்ணெய் கண்டுபிடிக்கப்பட்டது; மற்றும் புரூணை செல் பெட்ரோலியம் நிறுவனத்தின் நிதிச் சலுகைகள் புரூணை சுல்தானகத்திற்கு பெரும் வருமானத்தையும் வழங்கி வந்தது.
# புரூணை கிளர்ச்சி

## பின்னணி

### புரூணை மக்கள் கட்சி

புரூணையின் தலைநகர், அப்போது புரூணை டவுன் என்று அழைக்கப்பட்டது. கடற்கரையில் இருந்து சுமார் 10 மைல் (20 கிமீ) தொலைவில் ஓர் ஆற்று ஓரத்தில் இருந்தது. 1959-ஆம் ஆண்டில், சுல்தான், சர் ஒமர் அலி சைபுதீன் III, ஒரு சட்டமன்றத்தை நிறுவினார்; அதில் பாதி உறுப்பினர்கள் பரிந்துரைக்கப்பட்டவர்கள்; பாதி பேர் தேர்ந்தெடுக்கப்பட்டவர்கள். செப்டம்பர் 1962-இல் தேர்தல்கள் நடத்தப்பட்டன. அந்தத் தேர்தலில் புரூணை மக்கள் கட்சி போட்டியிட்ட அனைத்து இடங்களையும் வென்றது.  
1959 மற்றும் 1962-ஆம் ஆண்டுகளுக்கு இடையில், ஐக்கிய இராச்சியம், மலாயா, சிங்கப்பூர், வடக்கு போர்னியோ (சபா) மற்றும் சரவாக் ஆகியவை புதிய மலேசிய கூட்டமைப்பை உருவாக்குவதற்கான பேச்சுவார்த்தைகளில் ஈடுபட்டன. இருப்பினும், பிலிப்பீன்சு மற்றும் இந்தோனேசியா ஆகிய இரு நாடுகளும், புதிய கூட்டமைப்பில் வடக்கு போர்னியோ மற்றும் சரவாக்கை இணைக்கும் நடவடிக்கைகளை எதிர்த்தன.
# புரூணை கிளர்ச்சி

## எதிர்ப்புகள்

அதே வேளையில், சரவாக் மற்றும் புரூணையில் மலேசியா கூட்டமைப்பிற்குப் பரவலான எதிர்ப்பு உணர்வுகளும் இருந்தன. அந்த உணர்வுகள் மலேசியா கூட்டமைப்பிற்கான எதிர்ப்புகளை வலுப்பெற்றச் செய்தன.  
வடக்கு போர்னியோவின் மூன்று முடியாட்சி காலனிகளான சபா, சரவாக், புரூணை பிரதேசங்களில் வாழ்ந்த ஏறக்குறைய 1.5 மில்லியன் மக்களில் பாதி பேர் தயாக்கு மக்கள் ஆகும். அவர்கள் அனைவரையும் தங்களின் புரூணை சுல்தான் ஆட்சியின் கீழ் கொண்டு வந்தால் மலேசிய கூட்டமைப்பில் இணைவதற்கு ஆதரவு தருவதாக புரூணை மக்கள் கட்சி அறிவித்தது.
# புரூணை கிளர்ச்சி

## எதிர்ப்புகள்

### சரவாக் மக்களின் எதிர்ப்பார்ப்பு

மலாயா அரசு, சிங்கப்பூர் அரசு, மலாயா அரசு நிர்வாகிகள், சீன வணிகர்கள்; இவர்களின் ஆதிக்கத்தை எதிர்க்கும் அளவிற்கு புரூணை சுல்தானகம் வலுவாக இருக்கும் என்று தொடக்கத்தில் எதிர்ப்பார்க்கப்பட்டது. அத்துடன், 1941-இல் சரவாக்கின் கடைசி வெள்ளை ராஜா சார்லஸ் வைனர் புரூக் *(Charles Vyner Brooke)* என்பவரால் வாக்குறுதி அளிக்கப்பட்ட சரவாக் தேசிய விடுதலையை (பின்னர் கைவிடப்பட்டது), சரவாக் மக்கள் நீண்ட காலமாகப் பெரிதும் எதிர்பார்த்தனர்.  
இவற்றைத் தவிர போர்னியோ மாநிலங்களுக்கும் மலாயா தீபகற்பத்திற்கும் இடையிலான பொருளாதார, அரசியல், வரலாற்றுக் கலாசார வேறுபாடுகளும் முதனமையாக இருந்தன. அதே வேளையில், மலாயா தீபகற்ப அரசியல் ஆதிக்கத்திற்குள் தங்களை ஈடுபடுத்த விரும்பாததன் அடிப்படையிலும் உள்ளூர் எதிர்ப்புகள் வலுவாக இருந்தன.  
புரூணை மக்கள் கட்சி *(Brunei People's Party)* புரூணை பொதுத் தேர்தலில் களம் இறங்குவதற்கு முன்னர், வடக்கு கலிமந்தான் தேசிய இராணுவம் *(North Kalimantan National Army)* தன்னை காலனித்துவ எதிர்ப்பு விடுதலைக் கட்சியாக அறிவித்துக் கொண்டது. பின்னர் காலத்தில் இந்த வடக்கு கலிமந்தான் தேசிய இராணுவம்தான் புரூணை மக்கள் கட்சி என பெயரைப் பெற்றது.
# புரூணை கிளர்ச்சி

## எதிர்ப்புகள்

### வடக்கு கலிமந்தான் தேசிய இராணுவம்

மலாயா சிங்கப்பூரைக் காட்டிலும் இந்தோனேசியா சிறந்த 'விடுதலை' உணர்வுகளைக் கொண்ட நாடாக போர்னியோ மக்கள் கருதினார்கள். அந்தக் கட்டத்தில், வடக்கு கலிமந்தான் தேசிய இராணுவத்தின் 34 வயதான தலைவர் ஏ. எம். அசகாரி *(A.M. Azahari)* இந்தோனேசியாவில் வசித்து வந்தார். மேலும் இந்தோனேசிய உளவுத்துறை அதிகாரிகளுடன் தொடர்பிலும் இருந்தார். இந்தோனேசியாவில் இரகசியப் போரில் பயிற்சி பெற்ற பல அதிகாரிகளை அவர் பணியில் அமர்த்தினார்.  
1962-ஆம் ஆண்டின் பிற்பகுதியில், 4000 ஆட்கள், சில நவீன ஆயுதங்கள் மற்றும் சுமார் 1000 துப்பாக்கிகளை அவரால் திரட்ட முடிந்தது.
# புரூணை கிளர்ச்சி

## கிளர்ச்சி

டிசம்பர் 8-ஆம் தேதி அதிகாலை 2:00 மணிக்கு கிளர்ச்சி வெடித்தது. காவல் நிலையங்கள், சுல்தானின் அரண்மனை (இசுதானா தாருல் அனா) *(Istana Darul Hana)*, முதலமைச்சரின் மாளிகை மற்றும் மின் நிலையம் ஆகியவற்றின் மீது கிளர்ச்சியாளர்கள் தாக்குதல் நடத்தியதாக அறிவிக்கப்பட்டது. மின்சாரம் துண்டிக்கப்பட்ட போதிலும் புரூணை நகரில் பெரும்பாலான தாக்குதல்கள் முறியடிக்கப்பட்டன.  
சரவாக்கின் மிரி நகரம் அரசாங்கத்தின் பிடியில் இருந்தது. ஆனாலும் சரவாக் லிம்பாங் நகரம் கிளர்ச்சியாளர்களால் கைப்பற்றப்பட்டது. செரியாவில் நிலைமை மிகவும் தீவிரமானது. கிளர்ச்சியாளர்கள் காவல் நிலையத்தைக் கைப்பற்றி எண்ணெய் வயல்களிலும் ஆதிக்கம் செலுத்தினர். இருப்பினும் பல தாக்குதல்களை நடத்தியும் கிளர்ச்சியாளர்களால் வெற்றி பெற இயலவில்லை.  
டிசம்பர் 17-இல், கிளர்ச்சி முடக்கப்பட்டது. சுமார் 40 கிளர்ச்சியாளர்கள் கொல்லப்பட்டனர்; மற்றும் 3,400 பேர் பிடிபட்டனர். எஞ்சியவர்கள் தப்பி ஓடி இந்தோனேசியாவை அடைந்ததாக அறியப்படுகிறது. கிளர்ச்சியாளர்களின் தலைவர் அசாகரி பிலிப்பீன்சில் அடைக்கலம் அடைந்தார். மற்றொரு தலைவரான யாசின் அபாண்டி இந்தோனேசியாவிற்குத் தப்பிச் சென்றார்.
# புரூணை கிளர்ச்சி

## முடிவு

புரூணை சுல்தான், மலேசியா கூட்டமைப்பில் சேராததற்கு இந்தப் புருணை கிளர்ச்சியும் ஒரு முக்கியமான பங்கை வகிக்கிறது.
# வார்ப்புரு:தொடர்-தொகுப்பு 2024/பயனர் அறிவிப்பு

<div>  
வணக்கம்!  
தமிழ் விக்கிப்பீடியாவிலுள்ள கட்டுரைகளை மேம்படுத்தும் நோக்கில், தொடர்-தொகுப்பு நிகழ்வு (Edit-a-thon) ஒன்றினை நடத்துவதற்கு திட்டமிடப்பட்டுள்ளது.  
சேலம் மாவட்டத்திலுள்ள ஏற்காடு நகரில், செப்டம்பர் 28, 29 (சனி, ஞாயிறு) ஆகிய இரு நாட்கள் நிகழ்வு நடைபெறும். இந்த நிகழ்வில் கலந்துகொள்ள உங்களை அழைக்கிறோம்!  
நிகழ்வில் கலந்துகொள்வதற்கு **இந்த இணைப்பின் வழியாகச் சென்று** விண்ணப்பியுங்கள்; நன்றி!  
- *ஒருங்கிணைப்புக் குழு*  
</div>
# தமிழ்ப்பிரபா

**தமிழ்ப்பிரபா** (*Tamil Prabha*) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். 1986 ஆம் ஆண்டு செப்டம்பர் மாதம் 6 ஆம் தேதியன்று இவர் பிறந்தார். ஒடுக்கப்பட்ட தலித் மக்களின் வாழ்க்கையை படம் பிடித்துக் காட்டும் இவர் சென்னை நகரத்தின் வாழ்க்கையை பின்னணியாக்கி தமிழில் நாவல்கள் எழுதியுள்ளார். திரைக்கதை எழுத்தாளராகவும் அறியப்படுகிறார். பேட்டை, கோசலை ஆகிய நாவல்கள் மூலமும் சார்ப்பட்டா பரம்பரை, தங்கலான் ஆகிய திரைப்படங்கள் மூலமாகவும் இவர் பிரபலமானார்.
# தமிழ்ப்பிரபா

## வாழ்க்கைக் குறிப்பு

தமிழ்ப்பிரபா சென்னை சிந்தாதிரிப்பேட்டையில் புஷ்பராஜ் -எலிசபெத் இணையருக்கு மகனாகப் பிறந்தார். சென்னை சிந்தாதிரிப் பேட்டையிலுள்ள ஆர்.பி.சி.சி நடுநிலைப்பள்ளியில் ஆரம்பக் கல்வியையும் சிந்தாதிரிப்பேட்டையிலும், சிந்தாதிரிப்பேட்டை மேல்நிலைப்பள்ளியில் மேல்நிலைக்கல்வியையும் பயின்றார். பச்சையப்பன் கல்லூரியில் வணிகவியயில் இளங்கலைப் பட்டம் பெற்றார். 2016 ஆம் ஆண்டில் திவ்யா என்ற பெண்ணை திருமணம் செய்து கொண்டார். தம்பதியருக்கு இரண்டு பெண் குழந்தைகள் உள்ளனர். கணக்கியல்துறையில் சிலகாலமும் ஆனந்த விகடன் இதழில் சிலகாலமும் ரெயின்போ வானொலியில் சில காலமும் பணியாற்றியபின் தற்பொழுது முழுநேரமும் திரைப்படத்துறையில் பணிபுரிகிறார்.
# தமிழ்ப்பிரபா

## இலக்கியம்

சமுகப்பிரச்சினைகள் குறித்த கட்டுரைகள் எழுதிய இவர் அரசியல் மற்றும் மனித நலன் சார்ந்த கதைகளையும் எழுதினார். இவரது படைப்புகளில் தூத்துக்குடி துப்பாக்கிச் சூடு பற்றிய அறிக்கை, ஆர்வமுள்ள மாணவி டாக்டர் அனிதா போன்ற சமகால நிகழ்வுகள் இடம்பெற்றன. தெய்வத்தால் ஆகாதெனினும் என்ற தொடர் சமுக அக்கறை கொண்ட மனிதர்களைப் பற்றி பேசியது. புளூ ஸ்டார் என்ற விளையாட்டு நாடகம் ஒன்றையும் இவர் எழுதியுள்ளார்.
# தமிழ்ப்பிரபா

## இலக்கியம்

### நாவல்கள்

1. பேட்டை
1. கோசலை
# தமிழ்ப்பிரபா

## திரைக்கதைகள்

- சார்பட்டா பரம்பரை
# தமிழ்ப்பிரபா

## விருதுகள்

1. சுஜாதா விருது (சிறந்த நாவல் 2018)
1. தமுஎகச (சிறந்த விளிம்புநிலை மனிதர்கள் படைப்பிற்கான விருது 2018)
# இலந்தைக்கூடம்

**இலந்தைக்கூடம்** (*Elandaikudam*) என்பது இந்தியாவில் தமிழ்நாட்டின் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.
# இலந்தைக்கூடம்

## வசதிகள்

இலந்தைக்கூடம் வெங்கனூர் காவல் நிலையத்தின் கட்டுப்பாட்டின் கீழ் வருகிறது.
# இலந்தைக்கூடம்

## பொருளாதாரம்

இலந்தைக்கூடம் கிராமத்தினைச் சார்ந்துள்ள மக்களின் முக்கிய ஆதாரமாக விவசாயம் உள்ளது. ஊர் ஏரி, பெரிய ஏரி மற்றும் பொன்னப்புதையன் ஏரி போன்ற சில பெரிய ஏரிகளின் உதவியுடன் கிட்டத்தட்ட 25 எக்டேர் நிலப்பரப்பில் விவசாயம் நடைபெறுகிறது.  
விவசாயிகள் விவசாயக் கடன் மற்றும் பிற தனிநபர் கடன்களைப் பெறுவதற்காக இங்குச் செயல்படும் கூட்டுறவு வங்கியை மக்கள் அணுகுகின்றனர்.
# இலந்தைக்கூடம்

## கல்வி

இந்தக் கிராமத்தில் ஒரு மேல்நிலைப் பள்ளி உள்ளது. அடிப்படை கல்வியினை இங்குப் பெற்ற மாணவர்கள் பட்டப்படிப்பை முடிப்பதற்காக திருச்சி, அரியலூர் மற்றும் தஞ்சை ஆகிய இடங்களுக்குச் செல்கின்றனர்.
# சியாமிய கருப்பு வெள்ளை மைனா

**சியாமிய கருப்பு வெள்ளை மைனா** (Siamese pied myna-*கிராகுபிகா பிளவெரி*) என்பது இசுடுர்னிடே குடும்பத்தைச் சேர்ந்த ஒரு மைனா சிற்றினம் ஆகும். இதன் இறகுகள் கருப்பு வெள்ளை நிறத்திலும், கழுத்து கருப்பு நிறப் பட்டையுடன் காணப்படும். இது மியான்மர் மற்றும் சீனா முதல் தாய்லாந்து, லாவோஸ் மற்றும் கம்போடியா வரை காணப்படுகிறது. இது முன்பு கருப்பு வெள்ளை மைனா துணையினமாகக் கருதப்பட்டது. இது இப்போது மூன்று இனங்களாகப் பிரிக்கப்பட்டுள்ளது. இது இந்தியக் கருப்பு வெள்ளை மைனா (*கி. கான்ட்ரா)* மற்றும் சாவகம் கருப்பு வெள்ளை மைனா (*கி. ஜல்லா*) சிற்றினங்களிலிருந்து இதன் நெற்றியில் காணப்படும் வெள்ளைக் கோடுகள் மூலம் வேறுபடுத்தி அறியலாம். மேலும் கி. காண்ட்ராவுடன் ஒப்பிடும்போது கண்ணைச் சுற்றியுள்ள சிறகுகளற்ற சிவப்பு-ஆரஞ்சு முகத் தோல், *கி. ஜல்லா*வுடன் ஒப்பிடும்போது மிகக் குறைவு.
# அமரகுந்தி

**அமரகுந்தி** (*Amaragunthi*) என்பது இந்தியாவின், தமிழ்நாட்டின், சேலம் மாவட்டம், தாரமங்கலம் வட்டத்தில் உள்ள ஒரு சிற்றூராகும்.
# அமரகுந்தி

## புவியியல்

அமரகுந்தி மாவட்ட தலைமையகமான சேலத்தில் இருந்து மேற்கே 29 கி.மீ தொலைவிலும், தாரமங்கலத்திலிருந்து 9 கி.மீ. தொலைவிலும், மாநிலத் தலைநகரான சென்னையிலிருந்து 339 கி.மீ தொலைவிலும் அமைந்துள்ளது.  
இதன் அருகில் பாணபுரம், தோசம்பட்டி, பெரியசோரகை, உ. மாரமங்கலம், நங்கவள்ளி. ஆகிய சிற்றூர்கள் உள்ளன. அமரகுந்திக்கு தெற்கே தாரமங்கலமும், வடக்கே மேச்சேரியும், கிழக்கே ஓமலூர் வட்டமும், மேற்கே கடையம்பட்டியும் எல்லைகளாக உள்ளன.
# அமரகுந்தி

## போக்குவரத்து

அமரகுந்திக்கு அருகிலுள்ள தொடருந்து நிலையங்களாக தோலாசம்பட்டி, மேச்சேரி சாலை நிலையங்கள் உள்ளன. 23 கி.மீ தொலைவில் சேலம் சந்திப்பு தொடருந்து நிலையம் உள்ளது.
# அமரகுந்தி

## மக்கள் வகைப்பாடு

அமரகுந்தியின் உள்ளூர் மொழி தமிழ். அமரகுந்தி கிராமத்தில் 1567 வீடுகளும், 6100 மக்களும் வசிக்கின்றனர். இதில் பெண்களின் எண்ணிக்கை 47.2% உள்ளது. கிராம மக்களின் கல்வியறிவு விகிதம் 60.0% ஆகவும், பெண்களின் கல்வியறிவு விகிதம் 24.2% ஆகவும் உள்ளது.
# அமரகுந்தி

## கோயில்கள்

- அமரகுந்தி சொக்கநாதர் கோயில்
- அமரகுந்தி செல்லியம்மன் கோயில்
- அமரகுந்தி வீர அனுமந்தராயர் கோயில்
- அமரகுந்தி குத்தாளத்தம்மன் கோயில்
# புத்தாத்தான் மக்களவைத் தொகுதி

புத்தாத்தான் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து புத்தாத்தான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# புத்தாத்தான் மக்களவைத் தொகுதி

## புத்தாத்தான் மாவட்டம்

புத்தாத்தான் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் புத்தாத்தான் நகரம். சபா, மேற்கு கரை பிரிவில் உள்ள ஏழு மாவட்டங்களில் புத்தாத்தான் மாவட்டமும் ஒன்றாகும்.  
புத்தாத்தான் நகரம், கோத்தா கினபாலு பெருநகரப் பகுதியின் (*Greater Kota Kinabalu*) துணைக்கோள் நகரங்களில் ஒன்றாகும். புத்தாத்தான் நகருக்கு அருகாமையில் பெத்தகாஸ் *(Petagas)* எனும் மற்றும் ஒரு துணைக்கோள் நகரமும் உள்ளது.  
புத்தாத்தான் நகரத்திற்குக் கிழக்கில் பெனாம்பாங் மாவட்டம்; தெற்கில் பாப்பார் மாவட்டம்; வடக்கில் கோத்தா கினபாலு மாவட்டம் ஆகிய மாவட்டங்கள் உள்ளன. இந்த மாவட்டங்களுக்கு நடுவில் புத்தாத்தான் நகரம் அமைந்துள்ளது. மேற்கில் தென் சீனக் கடல் உள்ளது.
# புத்தாத்தான் மக்களவைத் தொகுதி

## புத்தாத்தான் மக்களவைத் தொகுதி

| புத்தாத்தான் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P173 | 2004-2008 | மார்க்கசு மொஜிகோ
*(Marcus Mojigoh)* | ****
<small></small> |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018-2022 | அவாங் உசைனி சகாரி
*(Awang Husaini Sahari)* | ****
<small> |  |
| 15-ஆவது மக்களவை | 2022–தற்போது வரையில் | சால்மி யகயா
*(Shahelmey Yahya)* | ****
<small></small> | } |
# ஐசோபுரோப்பைல்மாலிக்கு அமிலம்

**ஐசோபுரோப்பைல்மாலிக்கு அமிலம்** (*Isopropylmalic acid*) என்பது C<sub>7</sub>H<sub>12</sub>O<sub>5</sub> என்ற மூலக்கூற்று வாய்பாடைக் கொண்ட ஒரு கரிம வேதியியல் சேர்மமாகும். ஐசோபுரோப்பைல்மாலேட்டு என்ற பெயராலும் இச்சேர்மம் அறியப்படுகிறது. பக்கச்சங்கிலி அமினோ அமிலங்களில் ஒன்றான இலியூசின் அமிலத்தை தயாரிக்கும்போது இது ஓர் இடைநிலை வேதிப்பொருளாகத் தோன்றுகிறது. 2-ஐசோபுரோப்பைல்மாலேட்டு சிந்தேசு நொதியைப் பயன்படுத்தி ஆக்சோ ஐசோவலேரேட்டிலிருந்து ஒருங்கிணைக்கப்பட்டு 3-ஐசோபுரோப்பைல்மாலேட்டு டீயைதரனேசு நொதியால் ஐசோபுரோப்பைல்-3-ஆக்சோசக்சினேட்டாக மாற்றப்படுகிறது என்பது இவ்வினையாகும். ஐசோபுரோப்பைல்மாலிக்கு அமிலத்தின் இரண்டு மாற்றியங்கள் முக்கியமானவை. அவை 2- மற்றும் 3-ஐசோபுரோப்பைல் வழிப்பெறுதிகள். இவை ஐசோபுரோப்பைல்மாலேட்டு டீயைதரடேசு நொதியால் ஒன்றிலிருந்து மற்றொன்றாக மாற்றப்படுகின்றன.
# ஒத்துழையாமை இயக்கம் (2024)

**ஒத்துழையாமை இயக்கம்** (Non-cooperation movement) இது **ஒரே கருத்து இயக்கம்** என்றும் அழைக்கப்படுகிறது, 2024 வங்காளதேச இட ஒதுக்கீட்டு சீர்திருத்த இயக்கத்தின் கட்டமைப்பிற்குள் தொடங்கப்பட்ட வங்களாதேச அரசாங்கத்திற்கு எதிரான போராட்டமாகும். இந்த இயக்கத்தின் ஒரே கோரிக்கை பிரதமர் சேக் அசீனா மற்றும் அவரது அமைச்சரவையிலுள்ளவர்கள் பதவி விலக வேண்டும் என்பதாகும். துவக்கத்தில் அரசுப் பணிகளில் இட ஒதுக்கீட்டை சீர்திருத்துவதற்கான இலக்குடன் ஆரம்பத்தில் வரையறுக்கப்பட்டிருந்தாலும், பல எதிர்ப்பாளர்களின் மரணத்திற்குப் பிறகு இந்த இயக்கமானது அரசாங்க எதிர்ப்பு எழுச்சியாக மாறியது. அரசாங்கத்தின் தவறான நிர்வாகம், பரவலான அரசாங்க அதிகாரிகளின் ஊழல், மனித உரிமை மீறல்கள், இறையாண்மைக்கு குந்தகம் ஏற்படல மற்றும் எதேச்சாதிகாரம் உள்ளிட்ட பல்வேறு சமூகப் பொருளாதார, அரசியல் பிரச்சினைகளால் இந்த இயக்கம் தூண்டப்பட்டது.  
ஆகத்து 3, 2024 இல், பாகுபாடுகளுக்கு எதிரான மாணவர்கள் இயக்கத்தின் ஒருங்கிணைப்பாளர்கள் பதவி விலகுவதற்கான ஓர் அம்சக் கோரிக்கையை அறிவித்து, " விரிவான ஒத்துழையாமைக்கு "அழைப்பு விடுத்தனர். அடுத்த நாள், வன்முறை மோதல்கள் வெடித்தன, இதில் மாணவர்கள் உட்பட 97 பேர் கொல்லப்பட்டனர். ஆகத்து 5இல் அசீனாவை அதிகாரத்தில் இருந்து வெளியேற்றுவதற்கு ஒருங்கிணைப்பாளர்கள் டாக்காவில் நடைபயணம் மேற்கொள்ள அழைப்பு விடுத்தனர். அன்றைய தினம், போராட்டக்காரர்களின் பெரும் கூட்டம் தலைநகர் வழியாகச் சென்றது. பிற்பகல் 2:30 மணிக்கு பிஎஸ்டி ( ஜிஎம்டி காலை 8:30 மணி), சேக் அசீனா பதவி விலகிவிட்டு , தனது சகோதரியுடன் இந்தியாவுக்குத் தப்பிச் சென்றார். இவர் வடகிழக்கு இந்திய மாநிலமான திரிபுராவின் தலைநகரான அகர்தலாவிற்குப் பாதுகாப்பாகச் சென்றார்.
# ஒத்துழையாமை இயக்கம் (2024)

## பின்னணி

2024 ஆம் ஆண்டு ஒதுக்கீடு சீர்திருத்த இயக்கத்தின் போது, பங்கேற்பாளர்கள், குறிப்பாக மாணவர்கள், காவல்துறை மற்றும் பிற பாதுகாப்புப் படைகளினால் எதிர்ப்பு, கைதுகள், ஏராளமான இறப்புகள், காயமடைதல் ஆகிய பாதிப்பிற்குள்ளாகினர். ஆரம்பகாலகட்ட ஒதுக்கீட்டு சீர்திருத்த இயக்கத்தின் ஆறு ஒருங்கிணைப்பாளர்களும் தடுத்து வைக்கப்பட்டு டாக்கா பெருநகர காவல்துறையின் துப்பறியும் கிளையினரால் போராட்டங்கள் பற்றிய முடிவை வலுக்கட்டாயமாக அறிவிக்கச் செய்யப்பட்டனர். இந்த நிகழ்வுகளும் எதேச்சதிகாரமும் அரசாங்கத்தின் மீது மக்களின் கோபத்தைத் தூண்டியது. ஆகஸ்ட் 3 ஆம் தேதி காலை, இயக்க ஒருங்கிணைப்பாளர்களில் ஒருவரான ஆசிப் மஹ்மூத், அரசாங்கத்திற்கு எதிராக " ஒத்துழையாமை இயக்கத்தை " தொடங்குவோம் என்று ஒரு முகநூல் பதிவில் கூறினார்:
# மகேசனா மக்களவைத் தொகுதி

**மகேசனா மக்களவைத் தொகுதி** (முன்பு, **மெக்சானா மக்களவைத் தொகுதி**)(ஆங்கிலம்:*Mahesana Lok Sabha constituency*; ) என்பது மேற்கு இந்தியாவில் குசராத்து மாநிலத்தில் உள்ள 26 இந்திய மக்களவை தொகுதிகளில் ஒன்றாகும். இது இந்தியாவின் தற்போதைய பிரதமர் நரேந்திர மோடியின் தாயகம் ஆகும். இந்தியாவின் தற்போதைய ஆளும் கட்சியான பாரதிய ஜனதா கட்சி வென்ற முதல் 2 இடங்களில் இதுவும் ஒன்றாகும். இரண்டு தேர்தல்களைத் தவிர்த்து, 1984 முதல் இந்தத் தொகுதி பாஜகவின் வசம் உள்ளது.
# மகேசனா மக்களவைத் தொகுதி

## சட்டசபைத் தொகுதிகள்

தற்போது, மகேசனா மக்களவைத் தொகுதி ஏழு சட்டமன்றத் தொகுதிகளைக் கொண்டுள்ளது. இவை:
| 21 | உன்ஜா | இல்லை | மெக்சானா | கே.கே.படேல் | பா.ஜ.க | பா.ஜ.க |
| --- | --- | --- | --- | --- | --- | --- |
| 22 | விஸ்நகர் | இல்லை | மகேசனா | ருஷிகேஷ் படேல் | பா.ஜ.க | பா.ஜ.க |
| 23 | பெச்ராஜி | இல்லை | மகேசனா | சுகாஜி தாக்கூர் | பா.ஜ.க | பா.ஜ.க |
| 24 | காடி | எஸ்சி | மகேசனா | கர்சன்பாய் சோலங்கி | பா.ஜ.க | பா.ஜ.க |
| 25 | மகேசனா | இல்லை | மகேசனா | முகேஷ் படேல் | பா.ஜ.க | பா.ஜ.க |
| 26 | விஜாப்பூர் | இல்லை | மகேசனா | சி. ஜே. சாவ்தா | இதேகா | பா.ஜ.க |
| 37 | மான்சா | இல்லை | காந்திநகர் | ஜெயந்திபாய் படேல் | பா.ஜ.க | பா.ஜ.க |
# மகேசனா மக்களவைத் தொகுதி

## மக்களவை உறுப்பினர்கள்

| 1952  
2-உறுப்பினர் தொகுதி | கிலாசந்த் துள்சிதாசு கிலாசந்த், மகேசனா (மேற்கு) | இந்திய தேசிய காங்கிரசு |
| --- | --- | --- |
| சாந்திலால் கிர்தர்லால் பரிக், (மகேசனா (மேற்கு) |  |  |
| 1957 | புருசோத்தம்தாசு ரஞ்சோதாசு படேல் | சுயேச்சை |
| 1962 | மான்சிங் பிருத்விராஜ் படேல் | இந்திய தேசிய காங்கிரசு |
| 1967 | ஆர்.ஜே. அமீன் | சுதந்திரா கட்சி |
| 1971 | நட்வர்லால் அம்ருத்லால் படேல் | இந்திய தேசிய காங்கிரசு |
| 1977 | மணிபென் பட்டேல் | ஜனதா கட்சி |
| 1980 | மோதிபாய் சௌத்ரி |  |
| 1984 | ஏ. கே. பட்டேல் | பாரதிய ஜனதா கட்சி |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 | ஆத்மாராம் மகன்பாய் பட்டேல் | இந்திய தேசிய காங்கிரசு |
| 2002^ | தாகூர் பஞ்சாஜி சதாஜி | பாரதிய ஜனதா கட்சி |
| 2004 | ஜீவாபாய் அம்பாலால் படேல் | இந்திய தேசிய காங்கிரசு |
| 2009 | ஜெய்ஸ்ரீபீன் படேல் | பாரதிய ஜனதா கட்சி |
| 2014 |  |  |
| 2019 | சர்தாபென் அனில்பாய் படேல் |  |
| 2024 | அரிபாய் படேல் |  |
^ இடைத்தேர்தல்
# மகேசனா மக்களவைத் தொகுதி

## தேர்தல் முடிவுகள்

### 2024

|percentage=59.86|change=5.92}}
# மகேசனா மக்களவைத் தொகுதி

## மேலும் பார்க்கவும்

- மகேசனா மாவட்டம்
- மக்களவைத் தொகுதிகளின் பட்டியல்
- மகேசனா சட்டமன்றத் தொகுதி
# தூர்தர்சி கட்சி

**தூர்தர்சி கட்சி** (ஆங்கிலம்: *Doordarshi Party*; இந்தி: दूरदर्शी; *தூர் தர்சி கட்சி* என்றும் எழுதப்பட்டது) இந்தியாவில் செயல்பட்ட ஓர் அரசியல் கட்சி ஆகும். இது குசராத்தில் அகமதாபாத்தில் 24 மார்ச் 1980 அன்று மதத் தலைவர் பாபா ஜெய் குருதேவால் சமூக சீர்திருத்தம் மற்றும் ஆன்மீக வளர்ச்சிக்காக நிறுவப்பட்டது. இக்கட்சி மக்களிடையே குறிப்பிடத்தக்க ஆதரவைப் பெறவில்லை என்பதால் 1997-இல் தேர்தல் அரசியலிலிருந்து விலகியது.
# தூர்தர்சி கட்சி

## தூர்தர்சி கட்சியின் கொள்கை அறிக்கை

தூர்தர்சி கட்சியானது கீழ்கண்ட பிரச்சனைகளைத் தீர்ப்பதற்கான உறுதிமொழிகளுடன் பிரச்சாரம் செய்தது:  
- இந்திய அரசியலமைப்பு சீர்திருத்தம்
- சிறையில் உள்ள அப்பாவிகளை விடுவித்தல்
- படித்த ஒவ்வொரு இளைஞருக்கும் வேலைவாய்ப்பு
- *ஆக்ட்ரோய்* வரிகளை ரத்து செய்தல்
- விவசாயக் கடனைத் திருப்பிச் செலுத்துவதிலிருந்து விவசாயிகளுக்கு விலக்கு
- தேர்ந்தெடுக்கப்பட்ட அரசியல்வாதிகளை 60 வயதில் கட்டாய ஓய்வுடன் ஐந்தாண்டுகளுக்கு ஒரே பதவிக் காலத்திற்கு வரம்பிடுதல்
- நட்டத்தை ஏற்படுத்தும் தேசியமயமாக்கப்பட்ட தொழில்களின் விற்பனை
- கறுப்புப் பண ஒழிப்பு
- ஓய்வூதிய வயதை 60ஆகக் குறைத்து, அனைத்து ஓய்வூதிய நிதி உரிமையையும் உடனடியாகச் செலுத்துதல்
- தொழிற்சங்க அரசியலில் ஈடுபடுவதைத் தடை செய்தல்
- அனைவரும் ஏற்றுக்கொள்ளும் வரதட்சணை முறை அறிமுகம்
- அறிவுஜீவிகளுக்கு உரிய மரியாதை அளிக்கப்படும்.
- இந்தியக் கடனை அடைக்க வேண்டும்
- அனைத்து நாடுகளும் இந்தியாவை உச்சச் சக்தியாகக் கருத வேண்டும்.
- ஊழியர்கள் மற்றும் அதிகாரிகளின் மரியாதை மற்றும் கண்ணியம் மீட்டெடுக்கப்பட வேண்டும்.  
அனைத்துக் கட்சி வேட்பாளர்களும் சைவ உணவு உண்பவர்களாக இருக்க வேண்டும்.
# தூர்தர்சி கட்சி

## தேர்தல் முடிவுகள்

தூர்தர்சி கட்சி மக்களவைக்கு மூன்று பொதுத் தேர்தல்களில் போட்டியிட்டது. ஆனால் இக்கட்சியின் சார்பில் போட்டியிட்ட எவரும் வெற்றிபெறவில்லை.
| 1984 | 97 | 00 | தகவல் இல்லை |  |
| --- | --- | --- | --- | --- |
| 1989 | 288 | 00 | தகவல் இல்லை |  |
| 1991 | 321 | 00 | தகவல் இல்லை | } |
| ஆண்டு | போட்டியிட்ட இடங்கள் | வெற்றி பெற்றது | வாக்குகள் | % வாக்குகள் |
| --- | --- | --- | --- | --- |
| 1985 | 153 | 0 | 92,21,149 | 0.5% |
| 1990 | 168 | 0 | 1,26,85,977 | 0.4% |
| 1995 | 160 | 0 | 1,80,48,194 | 0.7% |
| ஆதாரம்: | } |  |  |  |
# இன்சாப் கட்சி

**இன்சாப் கட்சி** (Insaf Party-நீதிக்கட்சி), 1989-இல் சையத் சகாபுத்தீனால் நிறுவப்பட்ட ஒரு முசுலிம் அரசியல் கட்சியாகும். இது ஜனதா கட்சியிலிருந்து<nowiki/>பிரிந்து, வி. பி. சிங் மற்றும் பாரதிய ஜனதா கட்சிக்கு இடையேயான கூட்டணிக்கு எதிர்ப்பு தெரிவிக்கும் வகையில் உருவாக்கப்பட்டது. 1990ல் வி. பி. சிங் அரசு கவிழ்ந்தபோது, இன்சாப் கட்சி கலைக்கப்பட்டது.  
சையத் சகாபுதீன் பின்னர் கட்சிக்குப் புத்துயிர் அளித்தார். இருப்பினும் கட்சி மீண்டும் கலைக்கப்பட்டதாகத் தெரிகிறது.
# பாதல் சர்கார்

**பாதல் சர்க்கார்** என்று அழைக்கப்படும் **சுதீந்திர சிர்கார்** (15 யூலை 1925-13 மே 2011), என்பவர் செல்வாக்கு மிக்க ஒரு இந்திய நாடக ஆசிரியரும், நாடக இயக்குநரும் ஆவார். 1970 களில் நக்சலைட் இயக்கத்தின் எழுச்சியின்போது ஸ்தாபனங்களுக்கு எதிரான நாடகங்களுக்கு மிகவும் பிரபலமானவர். இவர் ஐம்பதுக்கும் மேற்பட்ட நாடகங்களை எழுதியுள்ளார். அவற்றில் *எவம் இந்திரஜித்*, *பாசி கபார்*, *சாரி ராட்* ஆகியவை நன்கு அறியப்பட்ட இலக்கியப் படைப்புகளாகும். இவரது சமத்துவ மூன்றாம் அரங்கு மூலம் தெரு நாடகம் மற்றும் சோதனை வங்க நாடகங்களில் முன்னோடி ஆவார். இவர் தனது *ஆங்கன்மஞ்ச்* (முற்ற மேடை) நிகழ்ச்சிகளுக்கு ஏராளமான நாடகங்களை எழுதினார். அதிகமாக மொழிபெயர்க்கப்பட்ட படைப்புகளைக் கொண்ட இந்திய நாடக ஆசிரியர்களில் ஒருவர் இவர் ஆவார். இவரது ஆரம்பகால நகைச்சுவை நாடகங்கள் பிரபலமாக இருந்தபோதிலும், இவரது *ஏவம் இந்திரஜித் * (மற்றும் இந்திரஜித்) இந்திய நாடக அரங்கில் மைல்கல் நாடகமாக மாறியது. 1960 களில் முக்கிய நாடக ஆசிரியராக இவரது எழுச்சியானது வங்காள மொழியில் இந்திய நவீன நாடகம் எழுந்த காலமாக கருதப்படுகிறது. அதே போல் விஜய் தெண்டுல்கர் மராத்தியிலும், மோகன் ராகேஷ் இந்தியிலும், கிரீஷ் கர்னாட் கன்னடத்திலும் செய்தனர்.  
இவருக்கு 1972 இல் பத்மசிறீ விருதும், 1968 இல், சங்கீத நாடக அகாதமி விருதும் வழங்கபட்டன. நாடகக் கலைக்கு இந்திய அரசால் வழங்கப்படும் கௌரவமான சங்கீத நாடக அகாதமி கூட்டாளர் 1997 இல், இவருக்கு வழங்கப்பட்டது.
# ராஜ்கோட் மக்களவைத் தொகுதி

**ராஜ்கோட் மக்களவைத் தொகுதி** (ஆங்கிலம்: Rajkot Lok Sabha constituency; ) என்பது மேற்கு இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.
# ராஜ்கோட் மக்களவைத் தொகுதி

## சட்டசபை தொகுதிகள்

தற்போது, ராஜ்கோட் மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:
| 66 | தன்காரா | பொது | மோர்பி | துர்லபாய் தேத்தாரியா | பாஜக | பாஜக |  |
| --- | --- | --- | --- | --- | --- | --- | --- |
| 67 | வான்கனர் | பொது | மோர்பி | ஜிதேந்திர சோமானி | பாஜக | பாஜக |  |
| 68 | ராஜ்கோட் கிழக்கு | பொது | ராஜ்கோட் | உதய் கங்கட் | பாஜக | பாஜக |  |
| 69 | ராஜ்கோட் மேற்கு | பொது | ராஜ்கோட் | தர்ஷிதா ஷா | பாஜக | பாஜக |  |
| 70 | ராஜ்கோட் தெற்கு | பொது | ராஜ்கோட் | ரமேஷ்பாய் திலாலா | பாஜக | பாஜக |  |
| 71 | ராஜ்கோட் கிராமப்புறம் | ப. இ. | ராஜ்கோட் | பானுபன் பாபாரியா | பாஜக | பாஜக |  |
| 72 | ஜஸ்தான் | பொது | ராஜ்கோட் | குன்வர்ஜிபாய் பவல்யா | பாஜக | பாஜக | } |
# ராஜ்கோட் மக்களவைத் தொகுதி

## நாடாளுமன்ற உறுப்பினர்கள்

| 1952 | கிம்மத் சிங்ஜி | இந்திய தேசிய காங்கிரசு |
| --- | --- | --- |
| கண்டுபாய் கசஞ்சி தேசாய் |  |  |
| 1962 | யு. என். தேபர் |  |
| 1967 | மினூ மசானி | சுதந்திராக் கட்சி |
| 1971 | கன்சியாம் ஓசா | இந்திய தேசிய காங்கிரசு |
| 1977 | கேசுபாய் படேல் | ஜனதா கட்சி |
| 1980 | ராம்ஜிபாய் மவானி | இந்திய தேசிய காங்கிரசு |
| 1984 | ரமாபென் படேல் | இந்திய தேசிய காங்கிரசு |
| 1989 | சிவ்லால் வெகாரியா | பாரதிய ஜனதா கட்சி |
| 1991 |  |  |
| 1996 | வல்லபாய் கதிரியா |  |
| 1998 |  |  |
| 1999 |  |  |
| 2004 |  |  |
| 2009 | குவார்ஜிபாய் பவலியா | இந்திய தேசிய காங்கிரசு |
| 2014 | மோகன் குந்தாரியா | பாரதிய ஜனதா கட்சி |
| 2019 |  |  |
| 2024 | பர்சோத்தம் ரூபாலா | } |
# சாவகம் கருப்பு வெள்ளை மைனா

**சாவகம் கருப்பு வெள்ளை மைனா** (*Javan pied myna*; *கிராகுபிகா ஜல்லாக்*) என்பது இசுடர்னிடே குடும்பத்தைச் சேர்ந்த ஒரு கருப்பு வெள்ளை வகை மைனா சிற்றினம் ஆகும். இதன் இந்தோனேசியப் பெயர் ஜலக் சுரென்.
# சாவகம் கருப்பு வெள்ளை மைனா

## விளக்கம்

சாவகம் கருப்பு வெள்ளை மைனாவின் இறகுகள் கருப்பு மற்றும் வெள்ளை நிறத்திலும் கழுத்து கருமை நிறத்திலும் காணப்படும். இது சாவகம் மற்றும் பாலி தீவில் பெரும்பகுதியில் காணப்பட்டது. ஆனால் 2010களின் நடுப்பகுதியில் இங்கிருந்து அழிக்கப்பட்டிருக்கலாம் எனவும் முன்னதாகத் தெற்கு சுமாத்திராவில் 1990களில் அழிக்கப்பட்டதாக அறியப்படுகிறது.
# சாவகம் கருப்பு வெள்ளை மைனா

## வகைப்பாட்டியல்

சாவகம் கருப்பு வெள்ளை மைனா முன்பு கறுப்பு வெள்ளை மைனாவின் துணையினமாகக் கருதப்பட்டது. இது இப்போது மூன்று சிற்றினங்களாகப் பிரிக்கப்பட்டுள்ளது. இதன் அலகின் தளத்தில் சிவப்பு-ஆரஞ்சு நிறம் இல்லாததாலும், கண்களைச் சுற்றிச் சிவப்பு-ஆரஞ்சுப் புறத் தோல் திட்டாலும் மற்ற சிற்றினங்களிலிருந்து வேறுபடுத்திக் காணப்படுகின்றது. கொல்லைப்படுத்தப்பட்ட சியாமிய கருப்பு வெள்ளை மைனா (*கி. புளோரி*) சாத்தியமான கலப்பினத்தால் இது அச்சுறுத்தப்படுகிறது. பாலி பறவைப் பூங்காவில் உள்ள இத்தகைய மக்கள்தொகையில் இனப்பெருக்கம் செய்ய மரபணு ரீதியாகத் தூய கொல்லைப்படுத்தப்பட்ட பறவைகளைப் பாதுகாப்பதும், இறுதியில் சிற்றினத்தை மீண்டும் அறிமுகப்படுத்துவதும் அவசியம்.
# பியூட்டைல் நைட்ரைட்டு

**பியூட்டைல் நைட்ரைட்டு** (Butyl nitrite) என்பது C<sub>4</sub>H<sub>9</sub>NO<sub>2</sub> என்ற மூலக்கூற்று வாய்பாடைக் கொண்ட ஒரு கரிமச் சேர்மமாகும். CH<sub>3</sub>(CH<sub>2</sub>)<sub>3</sub>ONO என்ற அமைப்பு வாய்பாட்டாலும் இதை அடையாளப்படுத்தலாம். இது என்-பியூட்டனாலில் இருந்து தயாரிக்கப்படும் ஓர் ஆல்கைல் நைட்ரைட்டு ஆகும். இரத்தக்குழாய் விரிவாக்கியாக இது பயன்படுத்தப்படுகிறது. 1-பியூட்டைல் நைட்ரைட்டு, என்-பியூட்டைல் நைட்ரைட்டு மற்றும் நைட்ரசு அமிலம் பியூட்டைல் எசுத்தர் ஆகியவை இச்சேர்மத்தைக் குறிக்கும் ஒத்த சொற்கள் ஆகும்.
# பியூட்டைல் நைட்ரைட்டு

## தயாரிப்பு

என்-பியூட்டனாலுடன் தளத்தில் தயாரிக்கப்படும் நைட்ரசு அமிலத்தைச் சேர்த்து சூடுபடுத்தினால் பியூட்டைல் நைட்ரைட்டு உருவாகும்.
# பியூட்டைல் நைட்ரைட்டு

## பயன்கள்

பரவசத்தைத் தூண்டும் உள்ளிழுக்கும் மருந்தாக பியூட்டைல் நைட்ரைட்டு இரத்தக்குழாய் விரிவாக்கியாகப் பயன்படுத்தப்படுகிறது. லாசு ஏஞ்சல்சு நகரத்தில் ஒரு பட்டதாரி மாணவரான கிளிஃபோர்ட் ஆசிங்கு என்பவரால் ஆல்கைல் நைட்ரைட்டின் வேகமாக செயல்படும் ஒத்த சேர்மமாக இது உருவாக்கப்பட்டது.
# பியூட்டைல் நைட்ரைட்டு

## இதையும் காண்க

- மூவிணைய-பியூட்டைல் நைத்திரைட்டு
# பெனாம்பாங் மக்களவைத் தொகுதி

பெனாம்பாங் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1969-ஆம் ஆண்டில் இருந்து பெனாம்பாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பெனாம்பாங் மக்களவைத் தொகுதி

## பெனாம்பாங் மாவட்டம்

பெனாம்பாங் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் பெனாம்பாங் நகரம். சபா, மேற்கு கரை பிரிவில் உள்ள ஏழு மாவட்டங்களில் பெனாம்பாங் மாவட்டமும் ஒன்றாகும்.  
1978-இல் பெனாம்பாங் மாவட்ட மன்றம் உருவாவதற்கு முன்பு, ஜெசல்டன் கிராமப்புற மாவட்ட மன்றம் (*Jesselton Rural District Council*) என அறியப்பட்டது. அந்த ஜெசல்டன் கிராமப்புற மாவட்ட மன்றம்; அப்போதைய பெனாம்பாங் துணை மாவட்டத்தில் இருந்த புத்தாத்தான், லோக் காவி, டெலிபோக் நகரம், கம்போங் லிக்காசு, தாமான் போ சாங், தாமான் இசுடீபன் வரையிலான பகுதிகளை உள்ளடக்கி இருந்தது.
# பெனாம்பாங் மக்களவைத் தொகுதி

## பெனாம்பாங் மாவட்டம்

### பாரம்பரிய வேளாண் நடவடிக்கை

வரலாற்று அடிப்படையில், பெனாம்பாங்கின் முதன்மைப் பொருளாதார நடவடிக்கை நெல் வேளாண்மை மற்றும் பிற வேளாண் செயல்பாடுகள் ஆகும். அண்மைய ஆண்டுகளில், பொருளாதார உயர்வு காணப்படுகிறது. இந்த மாவட்டம் கோத்தா கினபாலுவிற்கு அருகில் இருப்பதால், பொருளாதாரத்தின் இரண்டாம் மற்றும் மூன்றாம் நிலைகளில் விரைவான வளர்ச்சியைக் காண்கிறது.  
இருப்பினும், பாரம்பரிய வேளாண் நடவடிக்கைகளில் பெரும் சரிவு ஏற்பட்டு வருகிறது. பாரம்பரியமாக ஈர நெல் சாகுபடிக்கு பயன்படுத்தப்படும் நிலங்களை விற்பனை செய்வதற்குத் தடை செய்யப்பட்ட போதிலும், வணிக மற்றும் தொழில்துறை நோக்கங்களுக்காக அதிகளவில் அந்த நிலங்கள் மறைமுகமாக விற்கப் படுகின்றன.
# பெனாம்பாங் மக்களவைத் தொகுதி

## பெனாம்பாங் மக்களவைத் தொகுதி

| பெனாம்பாங் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P110 | 1971-1973 | ஜேம்சு இசுடீபன் திபோக்
*(James Stephen Tibok)* | **** |
| 1973-1974 | ****
''' |  |  |  |
| 4-ஆவது மக்களவை | P122 | 1974-1978 |  |  |
| 5-ஆவது மக்களவை | 1978-1982 | கிளாரன்ஸ் எலோங் மன்சுல்
*(Clarence Elong Mansul)* | ****
<small></small> |  |
| 6-ஆவது மக்களவை | 1982-1986 |  |  |  |
| 7-ஆவது மக்களவை | P143 | 1986-1990 | பர்னர்ட் கிலுக் டொம்போக்
*(Bernard Giluk Dompok)* | ****
<small></small> |
| 8-ஆவது மக்களவை | 1990-1995 | **** |  |  |
| 9-ஆவது மக்களவை | P152 | 1995-1999 | பால் நோயின்தியன்
*(Paul Nointien)* |  |
| 10-ஆவது மக்களவை | 1999-2004 | பிலிப் பெனடிக் லசிம்பாங்
*(Philip Benedict Lasimbang)* | ****
<small></small> |  |
| 11-ஆவது மக்களவை | P174 | 2004-2008 | டொனால்டு பீட்டர் மொசுந்தின்
*(Donald Peter Mojuntin)* |  |
| 12-ஆவது மக்களவை | 2008-2013 | பர்னர்ட் கிலுக் டொம்போக்
(Bernard Giluk Dompok) |  |  |
| 13-ஆவது மக்களவை | 2013-2016 | இக்னேசியஸ் டாரல் லெய்கிங்
*(Ignatius Darell Leiking)* | ****
<small> |  |
| 2016-2018 | **** |  |  |  |
| 14-ஆவது மக்களவை | 2018-2022 |  |  |  |
| 15-ஆவது மக்களவை | 2022–தற்போது வரையில் | இவோன் பெனடிக்
*(Ewon Benedick)* | ****
<small></small> | } |
# ஏ. எஸ். எம். அப்துர் ரப்

**ஏ. எஸ். எம். அப்துர் ரப்** (*A. S. M. Abdur Rab*) (பிறப்பு 1945) வங்காளதேச அரசியல்வாதி ஆவார். இவர் ஜாதியா சமாஜ்தாந்த்ரிக் தளத்தின் நிறுவனரும் பொதுச்செயலாளரும் ஆவார். ஷேக் ஹசீனாவின் முதல் அமைச்சரவையில் போது லட்சுமிபூர்-4 இலிருந்து வங்காளதேச நாடாளுமன்றத்தின் உறுப்பினராகவும், கப்பல் போக்குவரத்து அமைச்சராகவும், பின்னர் மீன்வளம் மற்றும் கால்நடை அமைச்சராகவும் பணியாற்றினார்.
# ஏ. எஸ். எம். அப்துர் ரப்

## தொடக்க கால வாழ்க்கை.

ரப் 1945 இல் பிறந்தார். 1969 முதல் 1970 வரை கிழக்கு பாகிஸ்தான் சத்ரா லீக் என்ற மாணவர் அரசியல் அமைப்பின் பொதுச் செயலாளராக இருந்தார். 1969 ஆம் ஆண்டு கிழக்கு பாகிஸ்தானில் நடந்த பொதுமக்கள் கிளர்ச்சியின் தலைவராக இருந்தார். டாக்கா பல்கலைக்கழக மத்திய மாணவர் சங்கத்தின் துணைத் தலைவராக 1971 மார்ச் 2 அன்று வங்காளதேசத்தின் கொடியை ஏற்றிய முதல் நபர் இவர் ஆவார்.
# ஐதராக்சி நாப்தாயிக்கு அமிலம்

**ஐதராக்சி நாப்தாயிக்கு அமிலம்** (*Hydroxynaphthoic acid*) என்பது C<sub>11</sub>H<sub>8</sub>O<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். இதே மூலக்கூற்று வாய்பாட்டால் விவரிக்கப்படும் பின்வரும் பல்வேறு மாற்றியங்களில் ஏதாவது ஒரு சேர்மத்தைக் இது குறிக்கும்.  
**ஐதராக்சி நாப்தாயிக்கு அமிலம்**  
| சேர்மம் | பதிவு எண் | உருகுநிலை (°செல்சியசு) |  |
| --- | --- | --- | --- |
| 2-ஐதராக்சி-1-நாப்தாயிக்கு அமிலம் | 2283-08-1 | 156–157 |  |
| 3-ஐதராக்சி-1-நாப்தாயிக்கு அமிலம் | 19700-42-6 | 248 – 249 |  |
| 4-ஐதராக்சி-1-நாப்தாயிக்கு அமிலம் | 7474-97-7 | 188 – 189 |  |
| 5-ஐதராக்சி-1-நாப்தாயிக்கு அமிலம் | 2437-16-3 | 236 |  |
| 6-ஐதராக்சி-1-நாப்தாயிக்கு அமிலம் | 2437-17-4 | 213 |  |
| 7-ஐதராக்சி-1-நாப்தாயிக்கு அமிலம் | 2623-37-2 | 256 |  |
| 8-ஐதராக்சி-1-நாப்தாயிக்கு அமிலம் | 1769-88-6 | 169 |  |
| 1-ஐதராக்சி-2-நாப்தாயிக்கு அமிலம் | 86-48-6 | 200 |  |
| 3-ஐதராக்சி-2-நாப்தாயிக் அமிலம் | 92-70-6 | 222 |  |
| 4-ஐதராக்சி-2-நாப்தாயிக்கு அமிலம் | 1573-91-7 | 225 – 226 |  |
| 5-ஐதராக்சி-2-நாப்தாயிக்கு அமிலம் | 2437-18-5 | 215 – 216 |  |
| 6-ஐதராக்சி-2-நாப்தாயிக்கு அமிலம் | 16712-64-4 | 245 – 248 |  |
| 7-ஐதராக்சி-2-நாப்தாயிக்கு அமிலம் | 613-17-2 | 274 |  |
| 8-ஐதராக்சி-2-நாப்தாயிக்கு அமிலம் | 5776-28-3 | 229 | } |
# இருநிக்கோட்டினிக்கு அமிலம்

**இருநிக்கோட்டினிக்கு அமிலம்** (*Dinicotinic acid*) என்பது C<sub>7</sub>H<sub>5</sub>NO<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். பிரிடின்-3,5-இருகார்பாக்சிலிக்கு அமிலம் என்ற பெயராலும் இந்த பல்லினவளையக் கரிமச் சேர்மம் அறியப்படுகிறது. குறிப்பாக இச்சேர்மம் ஒரு பல்லின அரோமாட்டிக்கு சேர்மம் என்று வகைப்படுத்தப்படுகிறது. அறியப்பட்டுள்ள பல்வேறு பிரிடின் இருகார்பாக்சிலிக்கு அமிலங்களில் இதுவும் ஒன்றாகும். பிரிடின் வளையத்தின் 3,5 ஆம் நிலைகளில் கார்பாக்சி குழு இணைந்திருப்பது இதன் கட்டமைப்பாகும்.
# இருநிக்கோட்டினிக்கு அமிலம்

## தயாரிப்பு

பிரிடீன்-2,3,5,6-டெட்ராகார்பாக்சிலிக்கு அமிலம் அல்லது பிரிடின்-2,3,5-முக்கார்பாக்சிலிக்கு அமிலம் எனப்படும் கார்போயிருநிக்கோட்டினிக் அமிலத்தை சூடுபடுத்தினால் இருநிக்கோட்டினிக்கு அமிலம்
உருவாகும்.
# இருநிக்கோட்டினிக்கு அமிலம்

## பண்புகள்

இருநிக்கோட்டினிக்கு அமிலம் நீர் மற்றும் ஈதரில் குறைவாக கரையக்கூடியதாகும். இதன் உருகுநிலையான 323 பாகை செல்சியசு என்பது பிரிடின்யிருகார்பாக்சிலிக்க்கு அமிலங்களில் ஓர் அதிமான உருகுநிலையாக உள்ளது. சூடாக்கும்போது, இது கார்பாக்சில் நீக்கமடைந்து நிக்கோட்டினிக்கு அமிலமாகச் சிதைகிறது:  
:
# சரக்கி ஏரி

**சரக்கி ஏரி** (*Sarakki lake*) என்பது இந்தியாவின் கருநாடக மாநிலத்தின் பெங்களூரு தெற்குப் பகுதியில், ஜே. பி. நகரின் புறநகர்ப் பகுதியில் உள்ள ஓர் ஏரியாகும். இது பெங்களூரில் உள்ள மிகப்பெரிய ஏரிகளில் ஒன்றாகும். இந்த ஏரி புட்டெனகள்ளி பிரதான சாலையில் அமைந்துள்ளது. சரக்கி என்பது "ஆயிரம் பறவைகள்" என்று மொழிபெயர்க்கப்பட்ட *சாவிரா கக்கி* என்ற கன்னட மொழி சொற்களின் இணைப்பாகும்.  
இந்த ஏரி முன்பு 84 ஏக்கர் (34 ஏக்கர்) பரப்பளவைக் கொண்டிருந்தது. இதில் 14 எக்டேர் 2013ஆம் ஆண்டு நிலவரப்படி தனியார் கட்டட நிறுவனத்தினர் மற்றும் பிற நிறுவனங்களால் ஆக்கிரமிக்கப்பட்டது. பெங்களூர் தெற்கு வட்டாட்சியர் நடத்திய கணக்கெடுப்பின்படி, ஏரிப் பகுதியில் 135 ஆக்கிரமிப்புகள் நிகழ்ந்துள்ளன. இதைத் தொடர்ந்து கருநாடக உயர் நீதிமன்றம், நீர் உரிமைக்கான மக்கள் பிரச்சாரம் தாக்கல் செய்த வழக்கில், ஆக்கிரமிக்கப்பட்ட பகுதியை அகற்ற ஆகத்து 2014-இல் உத்தரவிட்டது. ஆக்கிரமிப்பாளர்களுக்குக் கடிதம் அனுப்பிய பின்னர் ஏப்ரல் 2015-இல் 10 நாள் வெளியேற்ற நடவடிக்கை தொடங்கியது. மீட்டெடுக்கப்பட்ட நிலம் ₹2,000 கோடி (240 அமெரிக்க டாலர்) என மதிப்பிடப்பட்டுள்ளது.  
2012ஆம் ஆண்டில், ஏரியைப் புதுப்பிப்பதற்கான முயற்சிகளை மேற்கொள்ள சரக்கி ஏரி மேம்பாட்டு அறக்கட்டளை உருவாக்கப்பட்டது.
# கோட்டை ஜலகண்டேசுவர் கோவில்

**கோட்டை ஜலகண்டேசுவர் கோவில்** (*Kote Jalakantheshwara temple*) என்பது இந்தியாவில் கருநாடக மாநிலத்தில் பெங்களூரில் உள்ள கலாசிபாளையம் பேருந்து நிலையத்திற்கு அருகில் அமைந்துள்ள இந்து கடவுளான சிவனுக்கு அர்ப்பணிக்கப்பட்ட கோவிலாகும். இந்தக் கோயில் சோழர் காலத்தைச் சேர்ந்தது. இக்கோவில் கெம்பெ கவுடாவினால் புதுப்பிக்கப்பட்டது. இந்தக் கோவிலின் தனித்துவமான அம்சம் என்னவென்றால், இது ஜலகண்டேசுவரா, பார்வதி மற்றும் கைலாசநாதர் ஆகியோருக்கு அர்ப்பணிக்கப்பட்ட மூன்று கருவறைகளைக் கொண்டுள்ளது.
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை

- **நாட்கள்**: ஆகத்து 28, ஆகத்து 29; 2024  
- **நிகழ்விடம்**: ஸ்ரீ சங்கர்லால் சுந்தர்பாய் ஜெயின் மகளிர் கல்லூரி, சென்னை - 600 017, தமிழ்நாடு  
</font></div>
<div>  
| <>நிகழ்ச்சி நிரல்</> | &nbsp; | &nbsp; | &nbsp; | <>பயிற்சி பெற்றவர்கள்</> | &nbsp; | &nbsp; | &nbsp; | <>உதவிக் குறிப்புகள்</> | &nbsp; | &nbsp; | &nbsp; | <>உரையாடல்</> | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |  
</div>  
<noinclude>  
</noinclude>
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

**வழிகாட்டல்:**  
- உங்களின் பயனர் பெயர் எந்த ஆங்கில எழுத்தில் தொடங்குகிறதோ அது தொடர்பான துணைத் தலைப்புப் பகுதியிலுள்ள *மூலத்தைத் தொகு* என்பதனை அழுத்துங்கள்.
- # எனும் குறியீட்டை இட்டு, உங்களின் கையொப்பத்தினை இடுங்கள். அதன் பிறகு *மாற்றங்களைப் பதிப்பிடுக* என்பதனை அழுத்துங்கள்.
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

## பயனர் பெயர்களின் பட்டியல்

### A - C

1. --Amirdhaprakash (பேச்சு) 05:33, 29 ஆகத்து 2024 (UTC)
1. --Durga.GR (பேச்சு) 05:36, 29 ஆகத்து 2024 (UTC)
1. --B.Gobika (பேச்சு) 05:34, 29 ஆகத்து 2024 (UTC)
1. --Amirtha Sree M.S (பேச்சு) 05:39, 29 ஆகத்து 2024 (UTC)
1. --Afiyaabdulgani (பேச்சு) 05:50, 29 ஆகத்து 2024 (UTC)
1. --R.brindha (பேச்சு) 05:48, 29 ஆகத்து 2024 (UTC)
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

## பயனர் பெயர்களின் பட்டியல்

### D - F

1. --Teena sri (பேச்சு) 06:02, 29 ஆகத்து 2024 (UTC)
1. --Divya015 (பேச்சு) 05:46, 29 ஆகத்து 2024 (UTC)
1. --Deepeshwari.K (பேச்சு) 05:48, 29 ஆகத்து 2024 (UTC)
1. --N.Durgalakshmi (பேச்சு) 05:54, 29 ஆகத்து 2024 (UTC)
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

## பயனர் பெயர்களின் பட்டியல்

### G - I

1. --Gayathrikannan123 (பேச்சு) 05:45, 29 ஆகத்து 2024 (UTC)
1. --ம.ஹேம்மா (பேச்சு) 05:45, 29 ஆகத்து 2024 (UTC)
1. --Gayu2006 (பேச்சு) 05:46, 29 ஆகத்து 2024 (UTC)
1. --Gayathri Prakash 06 (பேச்சு) 05:48, 29 ஆகத்து 2024 (UTC)Gayathri Prakash 06
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

## பயனர் பெயர்களின் பட்டியல்

### J - L

1. --Kalaiselvi y (பேச்சு) 06:47, 29 ஆகத்து 2024 (UTC)
1. --Jeve sri (பேச்சு) 05:56, 29 ஆகத்து 2024 (UTC)
1. --J.Sandhiya (பேச்சு) 05:35, 29 ஆகத்து 2024 (UTC)
1. --Lochana27 (பேச்சு) 05:37, 29 ஆகத்து 2024 (UTC)
1. --Jeyasri.T (பேச்சு) 05:40, 29 ஆகத்து 2024 (UTC)
1. --D jeevanya (பேச்சு) 05:48, 29 ஆகத்து 2024 (UTC)D jeevanya
1. --Jananimanivasagam (பேச்சு) 05:49, 29 ஆகத்து 2024 (UTC)Jananimanivasagam
1. --AV Lavanya (பேச்சு) 05:52, 29 ஆகத்து 2024 (UTC)AV Lavanya
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

## பயனர் பெயர்களின் பட்டியல்

### P - R

1. --Preethi28 (பேச்சு) 05:33, 29 ஆகத்து 2024 (UTC)
1. --Prasana Priyadharshini.R (பேச்சு) 05:33, 29 ஆகத்து 2024 (UTC)
1. --Pavithra R 02102005 (பேச்சு) 05:35, 29 ஆகத்து 2024 (UTC)
1. --பா.ரிதிகா (பேச்சு) 05:47, 29 ஆகத்து 2024 (UTC)